b'\n_START_ARTICLE_\nDvojno knjigovodstvo\n_START_PARAGRAPH_\nDvojno knjigovodstvo skup je pravila za zapisivanje financijskih podataka u financijskom knjigovodstvu u kojem svaka transakcija ili doga\xc4\x91aj mijenja najmanje dva razli\xc4\x8dita ra\xc4\x8duna (konta) glavne knjige ra\xc4\x8duna. Tako da se svaka poslovna promjena upisuje najmanje dva puta.\n_START_SECTION_\nPovijest\n_START_PARAGRAPH_\nIme potje\xc4\x8de od \xc4\x8dinjenice da su financijske podatke upisivale, pomo\xc4\x87u olovke i tinte na papiru, odnosno u knjigama - otuda "knjigovodstvo" (a sada se uglavnom snimaju u ra\xc4\x8dunalnim sustavima) i da je svaka transakcija dva puta upisana (otuda "dvojno"), s jedne strane transakcije se upisuju u dugovnu stranu, a s druge u potra\xc5\xbenu stranu. Izumiteljem se smatra Luca Pacioli u 15. stolje\xc4\x87u, iako postoje pretpostavke da je dvojno knjigovodstvo prvi opisao dubrova\xc4\x8dki ekonomist Benedikt Kotruljevi\xc4\x87 36 godina prije Paciolija .'